[{"text_idx": "#000001", "text": "Mae\u2019r gwaith yn cael ei arwain gan Brifysgol Caerdydd, Prifysgol Abertawe a Phrifysgol De Cymru, a bydd yn cael ei ddarparu mewn dwy ardal ddaearyddol: Gorllewin Cymru a\u2019r Cymoedd, a Dwyrain Cymru. Mae FLEXIS wedi cael gwerth \u00a315 miliwn o gymorth cyllid trwy Swyddfa Cyllid Ewropeaidd Cymru. Trwy waith FLEXIS, byddwn yn canolbwyntio ar ddatblygu systemau ynni hyblyg, sy\u2019n flaenoriaeth frys o ran cynhyrchu a chyflenwi ynni. Byddwn yn cael effaith economaidd sylweddol trwy gefnogi a datblygu\u2019r gwaith ymchwil sy\u2019n enwog yn rhyngwladol yn y maes hwn ac, yn fwy penodol, trwy\u2019r technolegau newydd a\u2019r swyddi newydd a fydd yn dilyn y gwaith hwn."}, {"text_idx": "#000002", "text": "Ein nod yw creu diwylliant ymchwil ac arloesedd ledled Cymru, fel ein bod yn cael ein hadnabod ledled y byd fel arweinydd o ran technoleg systemau ynni. Bydd rhan o\u2019n gweithgarwch hefyd yn cynnwys llywio arloesedd er mwyn creu swyddi a chael effaith economaidd go iawn. Un o\u2019n hamcanion allweddol o ran FLEXIS yw creu ma\u0300s critigol sylweddol, a denu ymchwilwyr newydd i Gymru. Rydym yn anelu at sefydlu ymchwilwyr rhagorol mewn cwmni\u0308au a arweinir gan ymchwil yng Nghymru, a byddwn yn gweithio i ddenu cwmni\u0308au newydd i ymsefydlu yma, gan felly gefnogi economi Cymru a chreu swyddi."}, {"text_idx": "#000003", "text": "Fel partneriaid i FLEXIS, byddwn yn cefnogi\u2019r gwaith o ddatblygu clystyrau, a hynny trwy gydweithio a\u0302 sefydliadau ymchwil yn y sectorau preifat a chyhoeddus yng Nghymru, ledled Ewrop, a thros y byd. Ein nod yw hyrwyddo cynnyrch ymchwil yng Nghymru a\u2019r cyrsiau hyfforddi proffesiynol a fydd yn deillio o\u2019r gweithgarwch hwn, ynghyd a\u0302 chynhyrchu\u2019r peirianwyr ymchwil graddedig y mae eu hangen i wneud Cymru yn un o\u2019r arweinwyr byd-eang ym maes ymchwil ynni."}, {"text_idx": "#000004", "text": "Er mwyn galluogi\u2019r DU i fodloni ei hymrwymiadau o ran y newid yn yr hinsawdd, bydd angen datblygu systemau ynni sy\u2019n galluogi i\u2019n cyflenwad ynni gael ei ddatgarboneiddio, ond gan sicrhau ei fod yn ddiogel ac yn fforddiadwy yr un pryd."}, {"text_idx": "#000005", "text": "Mae tlodi tanwydd, yn arbennig ymysg yr henoed, o bwys cynyddol wrth i brisiau ynni gynyddu i gynnwys systemau ynni sydd hyd yn oed yn fwy cymhleth, ynghyd a\u0302\u2019r seilwaith newydd cysylltiedig. Rydym yn anelu at fynd i\u2019r afael ag agweddau economaidd-gymdeithasol yr her hon, gan gynnwys canfyddiadau\u2019r cyhoedd a chyfathrebu a\u0302\u2019r cyhoedd ynghylch ymchwil ynni a datblygu ynni, ynghyd a\u0302\u2019r costau a\u2019r manteision cysylltiedig. Mae dull rhyngddisgyblaethol yn hanfodol i ddatrys yr heriau amrywiol, cymhleth a chyd-ddibynnol hyn."}, {"text_idx": "#000006", "text": "Bydd yr ymchwil hefyd yn seiliedig ar bedwar prif biler, fel a ganlyn:"}, {"text_idx": "#000008", "text": "Mae\u2019r piler olaf o\u2019r rhai sy\u2019n cael eu crybwyll uchod o bwys arbennig. Bydd yr holl ymchwil sydd i\u2019w gwneud yn canolbwyntio ar arddangoswr \u201cmewn lle penodol\u201d yng Nghymru, ac yn cael ei chymhwyso yno. Mae\u2019r arddangoswr hwn yn ardal Port Talbot, yng ngwaith dur Tata."}]